আলিয়ঁস ফ্রঁসেজ ডি ঢাকা  এখানে পিয়ানো ও বেহালা বিভিন্ন মেয়াদে শেখানো হয়। বছরজুড়েই চলে কর্মশালা ও কোর্স। তবে জানুয়ারি, এপ্রিল, জুলাই ও অক্টোবর মাসে বেহালার কোর্স শুরু হয়। যেকোনো বয়সের যে কেউ ভর্তি হতে পারেন। তবে সাক্ষাৎ কারের ভিত্তিতে ভর্তি করানো হয়।  এখানে পিয়ানোর কোর্সে ভর্তি ফি এক হাজার টাকা। প্রতি মাসে দিতে হবে দুই হাজার ৩০০ টাকা। ক্লাস শুক্র ও শনিবার। সকাল নয়টা থেকে সকাল ১০টা ৩০ মিনিট ও দুপুর ১২টা থেকে বিকেল চারটা ৩০ মিনিট পর্যন্ত। এ ছাড়া রোববার  বিকেল চারটা থেকে সন্ধ্যা সাতটা ৩০ মিনিট পর্যন্ত। বেহালার কর্মশালায় তিনটি সেমিস্টারের মাধ্যমে শেখানো হয়। প্রতিটি সেমিস্টার তিন মাসের। প্রথম সেমিস্টারে দিতে হবে আট হাজার টাকা, দ্বিতীয় সেমিস্টারে ছয় হাজার ও তৃতীয় সেমিস্টারে সাত হাজার টাকা। এ ছাড়া বিভিন্ন গ্রেড ও মেয়াদে বেহালা শেখানো হয়। এর জন্য আট থেকে ২৫ হাজার টাকা করে ফি দিতে হবে। বেহালার কোর্সে প্রতি সপ্তাহে এক ঘণ্টার ক্লাস করা হয়।  যোগাযোগ: ঢাকাতে প্রতিষ্ঠানটির ধানমন্ডি, বারিধারা বা উত্তরার যেকোনো শাখায় শিখতে পারবেন।